
Nr.31/31/2012       

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.89/2011 pentru abrogarea 
şi modificarea unor acte normative

(PLx. 31/2012 )
1. În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru învăţământ, ştiinţă, tineret şi sport şi Comisia juridică, de disciplină şi imunităţi au fost sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.89/2011 pentru abrogarea şi modificarea unor acte normative, trimis cu adresa nr. PLx.31 din 12 martie 2012.
Pentru întocmirea raportului, Comisiile au analizat avizele primit de la Comisia pentru sănătate şi familie, Comisia pentru agricultură, silvicultură, industrie alimentară şi servicii specifice, avizul Consiliului Legislativ, precum şi avizul Consiliului Economic şi Social.

Proiectul de lege are ca obiect de reglementare abrogarea şi modificarea unor acte normative, în scopul evitării blocării funcţionării unităţilor şi instituţiilor  din sistemul naţional de cercetare-dezvoltare.

2. În funcţie de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.

3. Potrivit prevederilor art. 75 alin.(1) din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă, în condiţiile articolului 115 alineatul (5) teza a III-a din Constituţia României, republicată.

4. În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţele din 2 aprilie şi 01 octombrie 2012. 
La şedinţă au fost prezenţi 12 deputaţi din numărul total de 23 de membri ai Comisiei juridice, de disciplină şi imunităţi. 

 
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea cu amendamente a proiectului de Lege. 
Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 26 iunie,  19 septembrie şi 01 octombrie 2012. 

La lucrări au fost prezenţi 15 deputaţi din totalul de 25 membri ai Comisiei. 


La dezbaterea proiectului de lege au participat, în calitate de invitaţi, domnul Andrei Gheorghe Kiraly - secretar de stat în cadrul Ministerul Educaţiei, Cercetării, Tineretului şi Sportului, domnul Constantin Rînea - secretar general, Agenţia Naţională pentru Cercetare Ştiinţifică, domnul Dumitru Simionescu – vicepreşedinte şi domnul Mihai Nicolescu – vicepreşedinte al Academiei de Ştiinţe Agricole şi Silvice „Gheorghe Ionescu Şişeşti”.
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea cu amendamente a proiectului de Lege. 
5. Având în vedere cele prezentate mai sus, Comisia pentru învăţământ, ştiinţă, tineret şi sport şi Comisia juridică, de disciplină şi imunităţi propun Plenului Camerei Deputaţilor, cu unanimitatea celor prezenţi, adoptarea proiectului de Lege cu amendamentele din Anexă. 

ANEXĂ
I. AMENDAMENTE ADMISE

	Nr. crt.
	Text

OUG nr.89/2011
OUG nr. 80/2011
	Text adoptat de Senat
	Text propus de Comisii
(autorul amendamentului)
	Motivare

	1.
	---
	Titlul Legii: Lege privind aprobarea Ordonanţei de urgenţă a Guvernului nr.89/2011 pentru abrogarea şi modificarea unor acte normative
	Text nemodificat
	

	2.
	---
	Articol unic. - Se aprobă Ordonanţa de urgenţă a Guvernului nr.89 din 19 octombrie 2011 pentru abrogarea şi modificarea unor acte normative, publicată în Monitorul Oficial al României, Partea I, nr.801 din 11 noiembrie 2011.
	Articol unic - Se aprobă Ordonanţa de urgenţă a Guvernului nr.89 din 19 octombrie 2011 pentru abrogarea şi modificarea unor acte normative, publicată în Monitorul Oficial al României, Partea I, nr.801 din 11 noiembrie 2011, cu următoarele modificări şi completări:

Autor: Comisiile
	Respectarea normelor de tehnică legislativă 

	3.
	Titlul Ordonanţei: Ordonanţă de urgenţă pentru abrogarea şi modificarea unor acte normative
	Text nemodificat
	1. Titlul ordonanţei de urgenţă se modifică şi va avea următorul cuprins:

Ordonanţă de urgenţă pentru modificarea şi completarea unor acte normative 
	Respectarea normelor de tehnică legislativă

	4.
	Art. I – Decretul Consiliului de Stat al Republicii Socialiste România nr.1058/1967 privind titlurile ştiinţifice în Republica Socialistă România, publicat în Buletinul Oficial nr.100, din 28 noiembrie 1967, cu completările ulterioare, se abrogă.
	Text nemodificat
	Text nemodificat
	

	5.
	Art. II – La articolul 6 alineatul (1) din Legea nr.264/2004 privind organizarea şi funcţionarea Academiei de Ştiinţe Medicale, publicată în Monitorul Oficial al României, Partea I, nr.605 din 6 iulie 2004, cu modificările ulterioare, litera i) se abrogă.
	Text nemodificat
	Text nemodificat
	

	6.
	Art. III – Legea nr.45/2009 privind organizarea şi funcţionarea Academiei de Ştiinţe Agricole şi Silvice “Gheorghe Ionescu – Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, publicată în Monitorul Oficial al României, Partea I, nr.200 din 30 martie 2009, cu modificările şi completările ulterioare, se modifică după cum urmează:
	Text nemodificat
	Text nemodificat
	

	7.
	1. La articolul 10 alineatul (1), literele c) şi r) se abrogă.
	Text nemodificat
	Text nemodificat
	

	8.
	2. Alineatul (4) al articolului 18 se modifică şi va avea următorul cuprins:

“(4) Preşedintele ASAS emite decizii pentru constituirea comisiilor de atestare şi promovare în grade profesionale de cercetător ştiinţific I şi cercetător ştiinţific II, decizii privind componenţa consiliilor de administraţie ale unităţilor de cercetare – dezvoltare, privind numirea directorului general sau a directorului unităţilor de cercetare – dezvoltare, conform legii şi avizează propuneri cu privire la asocierea unităţilor de cercetare – dezvoltare cu alte unităţi, instituţii şi operatori economici în vederea realizării de proiecte şi lucrări în domeniul agricol, la reorganizarea sau desfiinţarea unităţilor şi instituţiilor de cercetare – dezvoltare agricolă şi altele asemenea.”
	Text nemodificat
	Text nemodificat
	

	9.
	3. Articolul 25 se modifică şi va avea următorul cuprins:

“Art.25 – Sistemul naţional de cercetare – dezvoltare – inovare din domeniul agricol cuprinde ansamblul instituţiilor şi unităţilor de cercetare – dezvoltare prevăzute la art.26, potrivit prezentei legi.”
	Text nemodificat
	Text nemodificat
	

	10.
	4. La articolul 27, după litera d) se introduce o nouă literă, lit. e), cu următorul cuprins:

“e) aprobă şi finanţează planul sectorial de cercetare din domeniul agricol şi de dezvoltare rurală, care conţine programe şi proiecte de interes prioritar, avizate de Ministerul Educaţiei, Cercetării, Tineretului şi Sportului.”
	Text nemodificat 


	Text nemodificat


	

	11.
	5. Alineatele (2) şi (4) ale articolului 28 se modifică şi vor avea următorul cuprins:

“(2) Institutele de cercetare – dezvoltare de ramură prevăzute în anexa nr.2, instituţii de drept public cu personalitate juridică, în subordinea ASAS, care nu sunt organizate ca institute naţionale de cercetare – dezvoltare, se pot organiza ca institute naţionale de cercetare – dezvoltare după obţinerea certificării prin clasificare la nivelurile A+, A  sau A-.

…………………………………..

(4) Staţiunile şi centrele de cercetare – dezvoltare pot fi reorganizate ca baze experimentale, fără personalitate juridică, ale institutelor naţionale de cercetare – dezvoltare sau ale institutelor de profil.”
	Text nemodificat
	Text nemodificat
	

	12.
	6. Articolul 33 se abrogă.
	Text nemodificat
	Text nemodificat
	

	13.
	7. La articolul 35, litera a) se modifică şi va avea următorul cuprins:

“a) contracte  de finanţare, încheiate pe perioade multianuale, pentru realizarea programelor, a proiectelor de cercetare – dezvoltare – inovare şi a acţiunilor cuprinse în Planul naţional de cercetare – dezvoltare – inovare, finanţate în sistem competiţional sau direct de către autoritatea de stat pentru cercetare – dezvoltare;”


	Text nemodificat
	Text nemodificat
	

	14.
	8. Alineatele (1) şi (5) ale articolului 53 se modifică şi vor avea următorul cuprins:

“(1) Unităţile şi instituţiile de cercetare – dezvoltare din domeniul agricol sunt evaluate şi clasificate în vederea certificării, conform prevederilor din Ordonanţa Guvernului nr.57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr.324/2003, cu modificările şi completările ulterioare.

…………………………………..

(5) Unităţile şi instituţiile de cercetare – dezvoltare din domeniul agricol pot fi reorganizate prin hotărâre a Guvernului, iniţiată de Ministerul Agriculturii şi Dezvoltării Rurale, la propunerea ASAS, în condiţiile legii.”
	Text nemodificat
Text nemodificat
	Text nemodificat
Text nemodificat


	

	15.
	9. La articolul 53, alineatele (2), (3) şi (4) se abrogă.
	Text nemodificat
	Text nemodificat
	

	16.
	Art. IV – La articolul 2 alineatul (1) din Ordonanţa de urgenţă a Guvernului nr.9/2010 privind aprobarea Programului de sprijin pentru beneficiarii proiectelor în domenii prioritare pentru economia românească, finanţate din instrumentele structurale ale Uniunii Europene alocate României, publicată în Monitorul Oficial al României, Partea I, nr.136 din 1 martie 2010, aprobată prin Legea nr.120/2010, cu modificările şi completările ulterioare, litera c) se modifică şi va avea următorul cuprins:

“c) instituţii de cercetare – dezvoltare de drept public certificate prin clasificare la nivelurile A+, A sau A-;”.
	Text nemodificat
	Text nemodificat
	

	17. 
	---
	---
	2. După articolul IV se introduce un nou articol, art. V, cu următorul cuprins:

Art. V – La articolul 24 din Legea nr.119/1996 cu privire la actele de stare civilă, publicată în Monitorul Oficial al României, Partea I, nr.694 din 30 septembrie 2011, republicată, aprobată cu modificări prin Legea nr. 61/2012, după alineatul (4) se introduce un nou alineat, alin. (5), cu următorul cuprins:

Autor: Deputat Bogdan-Liviu Ciucă
	Având în vedere  că prin OUG nr. 89/2011 se doreşte abrogarea şi modificarea unor acte normative, s-a introdus şi OUG nr. 80/2011 din necesitatea clarificării unor prevederi normative.

	18.
	---
	---
	“(5) În sensul prezentei legi, în cazul căsătoriilor încheiate în străinătate, prin locul încheierii căsătoriei se înţelege localitatea în al cărei registru de stare civilă s-a transcris certificatul de căsătorie.”

Autor: Deputat Bogdan-Liviu Ciucă
	Ordonanţa de urgenţă nr.80/2011

